《题华阳寺石洞》
明代·徐贯

自从太古开石室，神功巧设非人力。气通沧海六月寒，风雷不动云常湿。

我来偶尔憩烦襟，顿觉清风生两腋。便欲借鹤凌紫虚，奈此苍生未苏息。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。